Ursula Graham Bower

Ursula Violet Graham Bower (senere kjent som U.V.G. Betts; født 15. mai 1914 i Wiltshire i England, død 12. november 1988) var en britisk antropolog. Mellom 1942 og 1945 var hun geriljakriger mot japanerne i Burma.

 Liv og virke 
 Bakgrunn 
Ursula Bower var datter av kommandør John Graham Bower (1886–1940).  Hun ble utdannet ved Roedean School.  Den store depresjonen på 1930-tallet, og også økt fiendtlighet mellom foreldrene, hindret henne fra å studere ved University of Oxford. 

Da faren i 1932 giftet seg for andre gang ble Bower stedatter av barnebokforfatter Barbara Euphan Todd, skaperen av det fiktive fugleskremsel Worzel Gummidge. Det samme året reiste Ursula til Canada. Hun besøkte India for første gang i 1937, sammen med en gammel skolekamerat. Dette var en reise hvor moren hennes hadde håpet hun ville møte en fin mann som hun senere kunne gifte seg med. Bower reiste tilbake til India igjen i 1939, og denne gangen reiste hun alene. 

 Antrolopog og geriljaleder 
Bower tilbrakte noen år som antropolog blant nagaene, et folkeslag som bodde rundt Naga-fjellene, på grensen mellom India og Burma. Hun tok mer enn tusen fotografier som dokumenterer livet til de lokale stammene, og disse fotoene ble senere ble brukt i en komparativ studie. 

Da den andre verdenskrig brøt ut ble Bower med til Women's Auxiliary Corps (EAC) i India. På denne tiden hadde hun også inngått et nært vennskap og fått tillit blant høvdingene av folkeslagene i disse områdene. Da japanske styrker invaderte Burma i 1942 og også truet med å gå videre inn i India, ble hun bedt om å danne en lokal speidergruppe av nagaer.

Bower mobiliserte nagaer mot de japanske styrkene, og hun plassere seg selv i spissen av denne styrken. I første omgang førte hun 150 nagaer, bevæpnet bare med gamle munnladingsbørser, gjennom 2 100 km² av fjellrik jungel. Bower og hennes styrke av nagaer ble etterhvert så effektiv at den japanske hæren utlovte en dusør for å fange eller drepe henne. Bower var modell for heltinnen i en amerikansk tegneserie med tittelen «Jungle Queen». 

Den 24. april 1945 ble Bower utnevnt til medlem av Order of the British Empire for virksomheten i Burma. I 1944 mottok hun prisen Lawrence Memorial Medal, oppkalt etter Lawrence of Arabia. Denne medaljen ble tildelt for hennes antropologiske arbeid blant naga-stammen. 

Bower fikk aldri formell opplæring i antropologi. Trass dette ble hun sammen med vennene J.P. Mills, Bill Archer og Christoph von Furer-Haimendorf etablert som en ledende antropolog, basert på hennes mange fotografier, filmer og to monografier fra livet til naga- og apatani-stammene. Senere i livet studerte hun til universitetsgraden Master of Arts, og i 1950 mottok hun en doktorgrad innen sosialantropologi fra Universitetet i London.  

Bower møtte sin fremtidige ektemann Frederick Nicholson Betts da han var i Burma under den andre verdenskrig. Hun giftet seg med ham i mai 1945, og sammen returnerte de til Storbritannia i 1948. Ekteparet hadde to døtre, Trina og Alison Betts, som begge ble utdannet ved Roedean. 

En dokumentarfilm med tittelen «Captured by Women» ble produsert av The Oxford Academy of Documentary Film (OADF), basert på noen av Ursula Graham Bowers fotografier og filmer i fra hennes tid i Nagaland i India. Filmen ble finansiert med midler fra The British Film Council.

Kategori:Order of the British Empire (MBE)
Kategori:Britiske antropologer
Kategori:Personer fra Wiltshire